Protistolophus

Protistolophus er en slekt av biller som hører til familien vannkjær (Hydrophilidae).

Utseende 
En middelsstor (ca. 10 millimeter), avlangt-oval, glatt og blank, svart vannkjær. Antennene, som er svakt klubbeformede, er litt lengre enn maksillarpalpene.

Levevis 
Arten er funnet i en liten, grunn dam fylt med vegetasjonsrester. Den svømmer ikke godt, kravler mest rundt i vannet, derimot flyr den godt. Den kan lage nokså kraftig lyd ved stridulering.

Utbredelse 
Arten er beskrevet fra det sørlige Venezuela og er også funnet i det nordvestlige Brasil .

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien vannkjær, Hydrophilinae
 Stamme Hydrophilini
 Slekten Protistolophus Short, 2010
 Protistolophus spangleri Short, 2010

Referanser

Eksterne lenker 
 Prostilolophus på GBIF 
 

Vannkjær
Biller formelt beskrevet i 2010
Venezuelas insekter
Brasils insekter
Dyr formelt beskrevet av Andrew Edward Z. Short